Herreys

Herreys var ein svensk popgruppe samansett av mormonarbrørne Per Herrey (fødd 9. august 1958), Richard Herrey (fødd 19. august 1964) og Louis Herrey (fødd 3. november 1966). Dei vann Sopot International Song Festival i 1985 og før det Eurovision Song Contest 1984 med songen «Diggi-Loo Diggi-Ley». På den tida dei vann Eurovision Song Contest, budde og arbeidde brørne i USA, og alle brørne snakka dermed både engelsk og svensk flytande. 

Den svenske teksten til «Diggi-Loo Diggi-Ley» er skriven av Britt Lindeborg og handlar om ein mann som finn eit par gylne skor. Herreys heldt fram å spele inn musikk og turnere i nokre år, men fekk ingen fleire songar som vart like populære som Eurovision-vinnaren. 

Brørne vart samla på nytt for å framføre «Diggi-Loo Diggi-Ley» i pausen under ein av semifinalane i Melodifestivalen 2002. Richard gjorde dessutan ein opptreden på «Congratulations»-konserten i samband med Eurovision Song Contests femtiårsjubileum i København i 2005. I februar 2006 gav han òg ut sitt første soloalbum, Jag e' Kung.

Kategori:Svenske Eurovision Song Contest-deltakarar
Kategori:Eurovision Song Contest-vinnarar
Kategori:Allsang på grensen
Kategori:Melodifestivalen-deltakarar
Kategori:Melodifestivalen-vinnarar
Kategori:Svenske popgrupper